《促袁柱石过顾 其一》
明代·梁维栋

去年频共酌，此日不相过。一水原非隔，扁舟汝自磋。

冠裳虽暂改，意气近如何。世事君知否，浮云晚更多。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。